Preotii care sfatuiesc parintii sa nu-si vaccineze copiii ar putea fi sanctionati. Decizia vine dupa ce, alaturi de un medic stomatolog din Suceava, care sustine in mai multe filme pe internet antivaccinarea, au aparut mai muli preoti care il sprijina.

Unul din ei, preot calugar de la manastirea Casian, sustine ca vaccinul este un pacat si recomanda in schimb sfanta impartasanie. Biserica recomanda vaccinul in scopuri terapeutice si nu comerciale, iar reprezentantii Patriarhiei au anuntat ca arhiepiescopiile vor lua masuri daca preotii sustin campanii antivaccinare. Si premierul a avut o pozitie dura fata de parintii care nu-si imunizeaza copiii pe care-i avertizeaza ca ar putea fi decazuti din drepturi pentru ca ii condamna la moarte pe cei mici.

Mircea Puscasu, medic stomatolog: "Acest vaccin contine aluminiu, hidroxid, sare de aluminiu. Unele sunt neurotoxice, altele cangerigene, cum e ADN ul strain- are tipuri de reactii adverse. lar acest vaccin este indicat in ideologia autismului- care este o boala grava cu retard, s-au inmultit cazurile si la noi. Se stie, s-a facut legatura dintre aceasta sare de mercur si autism.”

Afirmatiile acestui medic stomatolog din Suceava, care interzice vaccinul, in plina epidemie de rujeola, sunt intarite de un calugar.

Calugar: "Dupa aceasta expunere sunt foarte convins ca vaccinurile nu fac bine. Dumnezeu ii spune lui Adam sa nu manance din Pomul Binelui si Raului, in ziua aia va muri. Eu ma declar convins, ii multumesc domnului doctor Raduca, ii multumesc domnului doctor Puscasu, iar de acum incolo tuturor ucenicilor mei le voi recomanda sa nu mai faca vaccinurile, pentru ca exista un risc. Daca exista un risc, intra sub incidenta principiului crestin si este necrestineste asadar sa faci un lucru care stii ca presupune un risc al sanatatii.”

Citește și OMS recomanda adultilor din Romania vaccinarea voluntara impotriva rujeolei. Boala a facut 31 de morti la noi in tara

Parintele Iustin Petre, de la Manastirea Casian, in timpul aceleiasi conferinte, sustine ca vaccinul este un act necrestinesc si ii indeamna pe cei care-i trec pragul manastirii sa nu-si vaccineze copilul pentru ca se imbolnaveste.

Calugar: “Asa e romanul, se trezeste doar cand ii ajunge cutitul la os, dintre familiile crestine care vin la spovedanie la mine, din nefericire, avem si noi 4 cazuri cu copii cu autism. Procentul la aceasta boala, autism, e foarte mare, 4 cazuri. Repet, boala contactata in urma vaccinului de un an. De atunci, le am interzis celorlalte familii cu copii sa mai faca vaccin si acum copiii sunt bine mersi.”

Mai mult, sustine preotul, din moment ce ii ceri unui om sa renunte la ceva, trebuie sa-i oferi altceva in schimb. Astfel ca le-a oferit Sfanta Impartasanie, adica vinul si prescura binecuvantate de preot in timpul Sfintei Linturghii.

Calugarul a avut acest discurs in urma cu 4 ani, insa si in prezent are aceleasi convingeri, desi recunoaste ca nu are studii de specialitate.

Iustin Petre, preot: “Avem trei familii care acuza ca dupa vaccinul de un an copii au dezvoltat boli autoimune, in special autism si sindrom ADHD. Exista un cuvant in Cartea Facerii enuntat de Dumnezeu: Ii spune lui Adam si prin el umanitatii - iata, poti sa gusti din totii pomii Raiului, dar din ceea ce stii ca este placut atragator dar nu-ti face bine sa nu mananci pentru ca vei muri sau te vei imbolnavi. Cu alte cuvinte, daca cei care constata ca vaccinurile contin lucruri toxice sau nu sunt benefice pentru sanatatea populatiei si se gandesc sa respecte acest principiu ar trebui sa-l retraga de pe piata.”

Iar acesta nu este un caz singular. Un alt preot ia parte la aceste conferinte sub numele: “Ce nu stiati despre vaccin?'”, in care medicul stomatolog Mircea Puscasu ii indeamna pe parinti sa nu-i vaccineze pe cei mici. Asta, desi reprezentii bisericii spun ca preotii si calugarii nu au voie sa participe la astfel de conferinte fara aprobarea Episcopiei de care apartin, iar cei care condamna actul medical vor fi pedepsiti.

Vasile Banescu, purtator de cuvant Patriarhia Romana: “Aceste cazuri in care intalnim persoane din alte domenii decat cel medical, dar care se pronunta cu maxima singuranta precum vaccinarea, sunt cazuri care daca n-ar fi triste, ar fi hazlii. Asistam la imixtiunea unor persoane fara pregatire pe domeniu medical. Preotul si monahul ar trebui sa-si dovedeasca pregatirea medicala, daca isi sutin parerea antivaccin. S-au trezit vorbind pe o tema de maxima importanta nationala. Atunci cand ai o epidemie de rujeola, e un act neinspirat. Pozitia Bisericii e constanta, Biserica recomanda. Biserica dezavueaza imixtiunea unor clerici in discutii privind vaccinarea, pentru ca acesti clerici nu au pregatire medicala.”

De asemenea, reprezentantii Patriarhiei Romane au cerut ca Arhiepiscopia Tomisului sa preia cazul calugarului.

Scandalul in care e implicat medicul stomatolog a ajuns pana la amenintari.

La Suceava, directorul adjuct al DSP a primit avertizari pe retelele de socializari si astfel ia in calcul sa depuna o plangere la politie, dupa ce a iesit public si a sustinut ca propaganda antivaccin duce la grave imbolnaviri.

Calatina Zorescu, director adjunct DSP Suceava: “Am sesizat Colegiul Medicilor Dentisti pentru a analiza daca aceasta activitate de propaganda antivaccinare este normala pentru un coleg cu pregatire medicala, care denatureaza argumente stiintifice si prezinta false realitati.”

Epidemia de rujeola a cuprins toata tara si 32 de persoane, in mare parte copii, au murit pana acum. In acest context, premierul Vasile Tudose i-a cerut ministrului Sanatatii, Florian Bodog, un raport complet despre campania de vaccinare a numarului foarte mare de copii neimunizati si a atacat lipsa acestui act medical.

Mihai Tudose, premierul Romaniei: “Unii parinti sunt decazuti din drepturi pentru fapte mult mai putin grave. Cand un parinte isi condamna practic copilu la moarte, iertati-ma, nu stiu in ce masura se mai poate vorbi de drepturi parintesti.”

In prezent, toate organizatiile religioase din Romania sunt autonome fata de stat, care nu le poate cenzura nici exercitarea credintei religioase si nici opiniile, astfel ca nimeni nu are un control asupra modului in care se pozitioneaza fata de vaccinare. Responsabile sunt Directiile pentru Protectia Copilului din fiecare judet. In cazul in care un om este ranit sau moare din cauza unei astfel de credinte, incepe urmarirea penala ca pentru orice fapta individula.